Minkejja li huma diversi li qed isostni li Molly Smitten-Downes (lemin) għandha xi ċans li tirbaħ l-edizzjoni ta’ din is-sena tal-Eurovision Song Contest fid-Danimarka, il-Prim Ministru Ingliż David Cameron ammetta li m’għandux idea ta’ min hi din il-kantanta. Minkejja l-appoġġ kbir li għandha l-kantanta ta’ 27 sena mir-residenti ta’ raħal twelidha f’Leicester, l-għalliema tal-kant tagħhom Noel Henry qal li jekk illejla jirnexxielha tasal mal-ewwel għaxra tkun iffortunata.